ai4bharat/Pralekha huggingface dataset:
وزیراعظم کا دفتر
وزیر اعظم نے پی ایس ایل وی – سی 51 / ایمیزونیا -1 مشن کے پہلےکامیاب تجارتی لانچ پر این ایس آئی ایل اور اسرو کو مبارکباد پیش کی
نئی دہلی۔ 28 فروری وزیر اعظم ، جناب نریندر مودی نے پی ایس ایل وی-سی 51 / امیزونیا -1 مشن کے پہلے کامیاب تجارتی لانچ پر این ایس آئی ایل اور اسرو کو مبارکباد دی ہے۔
ایک ٹویٹ میں ، وزیر اعظم نے کہا ،"پی ایس ایل وی – سی 51 / ایمیزونیا – 1 مشن کے پہلے کامیاب تجارتی لانچ پر این ایس آئی ایل اور اسرو کو مبارکبا۔ یہ ملک میں خلائی اصلاحات کے ایک نئے دور کی شروعات ہے۔ 18 شریک مسافروں میں چار چھوٹے چھوٹے مصنوعی سیارے شامل ہیں جو ہمارے نوجوانوں کی فعالیت اور جدت کو ظاہر کرتے ہیں۔ "
وزیر اعظم نے برازیل کے صدر جیئر بولسونارو کو بھی پی ایس ایل وی – سی 51 کے ذریعہ برازیل کے امیزونیا 1 سیٹلائٹ کے کامیاب لانچ پر مبارکباد دی۔
ایک اور ٹویٹ میں ، وزیر اعظم نے کہا ، " پی ایس ایل وی – سی 51 کے ذریعہ برازیل کے امیزونیا -1 سیٹلائٹ کے کامیاب لانچنگ پر صدرجیئربولسنارو کو مبارکباد۔ یہ ہمارے خلائی تعاون کا ایک تاریخی لمحہ ہے اور برازیل کے سائنسدانوں کو میری مبارکباد۔"
پیٹرولیم اور قدرتی گیس کی وزارت
گھریلو پی این جی کے لئے گیس کا نیا چولہا
پٹرولیم اور قدرتی گیس کے وزیر مملکت جناب رامیشور تیلی نے آج راجیہ سبھا میں ایک سوال کے تحریری جواب میں بتایا کہ پیٹرولیم کنزرویشن ریسرچ ایسوسی ایشن  نے سی ایس آئی آر-انڈین انسٹی ٹیوٹ آف پیٹرولیم  واقع دہرادون کے تعاون سے پائپڈ نیچرل گیس  کے لئے کم ایندھن خرچ کرنے والا کھانا پکانے کا گھریلو چولہا تیار کیا ہے۔ ملک میں اپنی نوعیت کی یہ پہلی استعمال کی چیز ہے۔ پی این جی کو ہینڈل کرنے کے لئے اس نئے چولہے میں برنر، مکسنگ ٹیوب، وینچر وغیرہ سمیت آگ جل اٹھنے کے پورے نظام کو مطابقت کے ساتھ ہم آہنگ کیا گیا ہے۔ چولہے کو انتہائی بھر پور تھرمل کارکردگی کا متحمل بنایا گیا ہے۔ نئے تیار کردہ پی این جی چولہے کی تھرمل صلاحیت سر دست گھروں میں پی این جی پر استعمال کئے جانے والے ترمیم شدہ ایل پی جی چولہے کی 40 فیصد کی زیادہ سے زیادہ کارکردگی کے مقابلے میں تقریباً 55 فیصد ہے۔
پی سی آر اے اس نئے تیار کردہ پی این جی چولہے کو فروغ دے رہا ہے۔ جس کی قیمت تقریباً عام ایل پی جی چولہے کے برابر ہے۔ پی سی آر اے نے اس نئے پی این جی چولہے کی مارکیٹنگ کے لئے ایک ماڈل تیار کرنے اور نافذ کرنے کے لئے وزارت توانائی کے تحت انرجی ایفیشنسی سروسز لمیٹڈ  کے ساتھ ایک مفاہمت نامے پر دستخط کئے ہیں۔ ملک گیر سطح پر پی این جی گاہکوں کیلئے مارکیٹنگ کی ذمہ داری ای ای ایس ایل کی ہوگی۔
وزارت دفاع
آرمی ڈے پریڈ2022
نئی دہلی،3 جنوری2022 / آرمی ڈے پریڈ 15 جنوری 2022 کو کریپاپریڈ میدان میں منعقد کی جائے گی۔ اس کے علاوہ یوم جمہوریہ کی پریڈ اور بیٹنگ ریٹریٹ کے لئے 23 جنوری 2022 کو ایک پریس بریفنگ منعقد کی جائے گی۔ پریس بریفنگ کی جگہ کے بارے میں بعد میں اطلاع دی جائے گی۔
تمام دلچسپی رکھنے والے میڈیا افراد سے درخواست ہے کہ سیکورٹی کلیئرنس کے لئے مندجہ ذیل تفصیلات 5 جنوری 2022 تکarmydayparade2022[at]gmail[dot]com پر روانہ کردیں۔
- پورا نام
- پی آئی بی۔ آئی ڈی کارڈ نمبر
- آئی کارڈ ایجنسی کا نام
- میڈیا ایجنسی کا نام
- درخواست دہندہ کی تصویر
- درخواست برائے :اے ڈی پی/ پریس بریفنگ/دونوں
کسی وضاحت کے لئے برائے مہربانی اس نمبرپر 011-23019659. کال کریں۔ 5 جنوری 2022 کے بعد حاصل ہونے والے میل پر غور نہیں کیا جائے گا۔
وزارت اطلاعات ونشریات
15ویں تاشقند انٹرنیشنل فلم فیسٹیول میں بھارت کی شرکت
وزیر مملکت ڈاکٹر ایل مروگن 29 ستمبر سے یکم اکتوبر تک تاشقند انٹرنیشنل فلم فیسٹیول میں وفد کی قیادت کریں گے
ٹفیسٹ پلیٹ فارم گوا میں 20-28نومبر 2023 کے دوران 54ویں انٹرنیشنل فلم فیسٹیول میں شرکت کو فروغ دے گااور بین الاقوامی کو پروڈکشنز کے لیے شراکت داری کو فروغ دے گا
ازبیکستان کے وزرا کے ساتھ ملاقاتیں اور ترکی و روس کے فلمی وفودکی شرکت کا منصوبہ بنایا گیا ہے
اطلاعات و نشریات کے مرکزی وزیر مملکت ڈاکٹر ایل مروگن اس سال تاشقند انٹرنیشنل فلم فیسٹیول میں بھارتی وفد کی قیادت کریں گے۔ اس فلم فیسٹیول میں شرکت کا مقصد سنیما کی شراکت داری قائم کرنا، پروگراموں کا تبادلہ کرنا، فلم سازی کو فروغ دینا اور ثقافتوں کے درمیان پل کا کردار ادا کرنا ہے۔ تاشقند انٹرنیشنل فلم فیسٹیول ، جسے شاہ راہ ریشم کا موتی کہا جاتا ہے، کا آغاز 1968 میں ہوا تھا اور اس فیسٹیول کے افتتاحی ایڈیشن میں بھارتی فلم امرپالی دکھائی گئی تھی۔
بھارتی سنیما نے ابتدائی بھارتی سنیما کے دنوں میں دنیا کے نقشے پر اپنا سکہ جمایا جب راج کپور کی فلموں کو دنیا بھر سے محبت ملی ، خاص طور پر ازبکستان اور وسطی ایشیا کے خطے میں بھی۔ بھارتی سنیما میں آج تک ایک کشش برقرار ہے کیونکہ کہانی سنانے کا ہمارا ثقافتی طریقہ اور آرٹ کی شکلیں ہماری کہانی سنانے میں شامل ہیں اور نہ صرف بھارت میں بلکہ دنیا بھر میں اس کی ستائش کی جاتی ہے ، جیسے راجمولی کی فلم آر کا گانا ’ناٹو ناتو‘ جس نے حال ہی میں گولڈن گلوب میں بہترین گانے کا ایوارڈ جیتا تھا جس نے دنیا بھر کے سنیما شائقین کا دل جیت لیا تھا۔
ازبکستان اور بھارت کے تعلقات کی جڑیں تاریخ میں بہت گہری ہیں۔ حالیہ برسوں میں وزیر اعظم جناب نریندر مودی کی قیادت میں دوطرفہ تعلقات میں نمایاں تیزی آئی ہے۔ ہمارے عزت مآب وزیر اعظم جناب نریندر مودی کے وژن پر کام کرتے ہوئے دنیا کے لیے بھارت میں جاری ترقی کے امکانات کے ساتھ ایک خوشحال فلمنگ ایکو سسٹم اور مستقبل کے لیے تیار صنعت پیدا کرنے کے لیے بھارت فلموں کو مشترکہ طور پر تیار کرنے ، سنیما کی تفہیم اور تکنیک کا تبادلہ کرنے اور سنیما / صنعتوں کو جامع بنانے کے طریقوں کو تیار کرنے کا خواہاں رہا ہے۔ اس سال شنگھائی تعاون تنظیم  کی صدارت کے سال کے دوران ، بھارت نے جنوری 2023 میں ممبئی میں ایس سی او فلم فیسٹیول کا انعقاد کیا تھا۔
ٹفیسٹ میں بھارت کی شرکت اطلاعات و نشریات، نوجوانوں کے امور اور کھیلوں کے وزیر جناب انوراگ سنگھ ٹھاکر کی جانب سے ’بھارت کی تخلیقی معیشت کی نمائش‘ کے موضوع پر ہے، جو دلچسپ اور معنی خیز تبادلہ خیال کے لیے محرک ہوگا۔
تاشقند انٹرنیشنل فلم فیسٹیول ازبکستان اور دیگر شریک ممالک کے درمیان سنیما کی شراکت داری کے لیے پلیٹ فارم فراہم کرے گا جس سے بھارت کو عالمی مواد کا مرکز بننے اور ایک مشترکہ فلمنگ ایکو سسٹم بنانے کی راہ ہموار ہوگی۔ غیر ملکی فلم سازوں کو مراعات کے اعلان کو فروغ دیا جائے گا تاکہ زیادہ سے زیادہ فلم سازوں کو بھارت کی طرف راغب کیا جاسکے۔
فیسٹیول پلیٹ فارم کا استعمال 54 ویں انٹرنیشنل فلم فیسٹیول آف انڈیا  کے اس سال کے ایڈیشن کے فروغ کے لیے کیا جائے گا ، جو گوا میں 20 سے 28 نومبر 2023 کے دوران منعقد ہوگا۔
بھارت کا مسابقتی کمیشن
سی سی آئی نے ریلائنس اسٹریٹجک بزنس وینچرز لمیٹڈ کے ذریعہ سنمینا۔ایس سی آئی انڈیا پرائیویٹ لمیٹڈ کی ایکویٹی شیئر سرمایہ کی 50.1فی صد حصے داری کے حصول کو منظوری دی
مسابقتی کمیشن آف انڈیا  نے ریلائنس اسٹریٹجک بزنس وینچرز لمیٹڈ کے ذریعہ سنمینا۔ایس سی آئی انڈیا پرائیویٹ لمیٹڈ کی ایکویٹی شیئر سرمایہ کی 50.1فی صد حصے داری کے حصول کو منظوری دی ہے۔
مجوزہ امتزاج آر ایس بی ایل وی کے ذریعہ ایس سی آئی پی ایل کے ایکویٹی شیئر سرمائے کے 50.1فی صدکے حصول کا تصور کرتا ہے۔
آر ایس بی وی ایل، رلائنس انڈسٹریز لمیٹڈ کی معاون کمپنی ہے۔ آر ایس بی وی ایل کے اہم کاروبار ، اشیاء کی تجارت، کاروبار میں اسٹریٹجک سرمایہ کاری کے مفادات کا انعقاد اور کاروباری معاونت کی خدمات فراہم کرنا ہے۔
آر ایس بی وی ایل، فارچیون 500 کمپنی سنمینا کارپوریشن کی ایک بالواسطہ معاون کمپنی ہے، جس کا صدر دفتر سین جوز، کیلیفورنیا، امریکہ میں ہے۔ سنمینا مربوط مینوفیکچرنگ حل، کل پرزے، مصنوعات اور مرمت، لاجسٹکس اور بازار کےبعد خدمت کے میدان میں خدمات فراہم کرنے والا عالمی ادارہ ہے۔ یہ بنیادی طور پر مواصلاتی نیٹ ورکس، کمپیوٹنگ اور اسٹوریج، طبی، دفاعی اور ایرو اسپیس، صنعتی اور سیمی کنڈکٹر، ملٹی میڈیا، آٹوموٹو اور کلین ٹیکنالوجی کے شعبوں میں اصل سازوسامان بنانے والوں کو اپنی خدمات فراہم کرتا ہے۔
سی سی آئی کا تفصیلی حکم جلد ہی جاری کیا جائے گا۔
وزیراعظم کا دفتر
وزیر اعظم نے مائیکرون ٹیکنالوجی کے صدر اور سی ای او جناب سنجے مہروترا سے ملاقات کی
وزیر اعظم جناب نریندر مودی نے گجرات کے گاندھی نگر میں مائیکرون ٹیکنالوجی کے صدر اور سی ای او جناب سنجے مہروترا سے ملاقات کی۔ انہوں نے بھارت میں سیمی کنڈکٹر مینوفیکچرنگ ماحولیاتی نظام کو تقویت دینے کے لئے مائکرون ٹیکنالوجی کے منصوبوں پر تبادلہ ٔخیال کیا۔
وزیر اعظم کے دفتر نے ٹویٹ کیا؛
" مائیکرون ٹیک کے صدر اور سی ای او جناب سنجے مہروترا نے گاندھی نگر میں وزیر اعظم نریندر مودی سے ملاقات کی۔ انہوں نے بھارت میں سیمی کنڈکٹر مینوفیکچرنگ ماحولیاتی نظام کو تقویت دینے کے لئے مائکرون ٹیکنالوجی کے منصوبوں پر تبادلہ ٔخیال کیا۔
۔۔۔۔۔۔۔۔۔۔۔۔۔ ۔ ۔ ۔۔ ۔ ۔ ۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U.No. 7690
(
صحت اور خاندانی بہبود کی وزارت
ہندوستان میں ایکٹو مجموعی کیسوں کی تعداد مزیدکم ہوکر 3.52 لاکھ ;149 دن میںسب سے کم
گزشتہ 17دن سے ،روزمرہ کی نئی ری کوری شدہ کیسوں کی تعداد روز مرہ کے نئے کیسوں سے زیادہ
93.88 لاکھ مجموعی ری کوریز کے ساتھ ، ری کوری کی شرح 95فیصد کے قریب
نئی دہلی، 14 دسمبر 2020: آج ہندوستان میں کووڈ کے ایکٹو کیسوں کی تعداد 352586 رہی۔مجموعی پازیٹو معاملات میں ایکٹو معاملات کا حصہ مزید گھٹ کر 3.57 فیصد تک گر گیا ہے۔ یہ 149 دن کے بعد سب سے کم ہے۔ 18 جولائی 2020 کو مجموعی ایکٹو معاملات کی تعداد 358692 تھی۔
نئے معاملات کے مقابلے میں روزانہ کے ری کور شدہ معاملات میں اضافے نے مجموعی کیسوں کی تعداد میں اجتماعی کمی کو یقینی بنایا ہے۔گزشتہ 24 گھنٹوں کے دوران تمام ایکٹو معاملوں میں 3960معاملات کی مجموعی کمی ریکارڈ کی گئی ہے۔
گزشتہ 24 گھنٹوں میں قومی پیمانے پر 27071 نئے کیسوںکا اضافہ ہوا جبکہ گزشتہ 24 گھنٹوں میں ہی 30695 معاملات میں ری کوری ریکارڈ کی گئی ۔گزشتہ 17دن سے نئے کیسوں کے مقابلے میں روزانہ کی ری کوری شدہ کیسوں کی تعداد زیادہ ہورہی ہے۔
مجموعی طورپر ری کورشدہ کیسوں کی تعداد تقریباََ 94 لاکھ  جو 94.98 ری کوری کی شرح کی ترجمانی کرتی ہے۔ ری کور شدہ اور ایکٹو معاملات کے درمیان فرق بڑھتا جارہا ہے او ر اس وقت یہ 9035573 ہے۔
ری کور شدہ نئے کیسوں میں سے 75.58 فیصد کیس 10ریاستوں نیز مرکز کے زیر انتظام علاقوں سے ریکارڈ کئے ہیں۔ کیرالہ میں ایک دن کی سب سے زیادہ ری کوری شدہ کیسوں کی تعداد رہی جو کہ 5258 تھی۔ جس کے بعد مہاراشٹر میں 3083 نئی ری کوری کیسیز سامنے آئے ہیں۔ مغربی بنگال میں 2994 یومیہ ری کوری کے کیس سامنے آئے ہیں۔
نئے کیسوںمیں سے 75.82فیصد معاملے 10 ریاستوں نیز مرکز کے زیر انتظام علاقوںمیں سامنے آئے ۔
کیرالہ میں سب سے زیادہ یومیہ نئے معاملات سامنے آئے ہیں، جن کی گزشتہ 24 گھنٹوں کے دوران تعداد 4698 رہی۔مہاراشٹر میں 3717 نئے کیسیز ریکارڈ کئے گئے جبکہ مغربی بنگال میں کل 2580 نئے کیس سامنے آئے۔
گزشتہ 24 گھنٹوں کے دوران ہونے والی 336 اموات میں سے 79.46 فیصد 10 ریاستوں نیز مرکز کے زیر انتظام علاقوں سے ریکارڈ کی گئی ہیں۔
نئی اموات میں سے70اموات یعنی 20.83 فیصد اموات مہاراشٹر میں ہوئیں ۔ اس کے بعد مغربی بنگال اور دلی میں بالترتیب 47 اور 33 نئی اموات کی رپورٹ کی گئی ہے۔
عملے، عوامی شکایات اور پنشن کی وزارت
ڈی اے آر پی جی اور جموں و کشمیر سرکار اگلے دور کی انتظامی اصلاحات کے تین بڑے شعبوں میں اشتراک کرے گی
ڈی اے آر پی جی کے سکریٹری اور جموں و کشمیر سرکار کے چیف سکریٹری کے درمیان میٹنگ میں حکمرانی سے متعلق اصلاحات پر اہم فیصلے
نئی دہلی،25 جنوری،2022 /ڈی اے آر پی جی اور جموں و کشمیر حکومت  58 ضلعوں کے اچھی حکمرانی کے انڈیکس میں پیش رفت پر گہری نظر رکھنے کے لیے ایک آن لائن پورٹل کی تخلیق،  جموں سکریٹریٹ اور سری نگر سکریٹریٹ میں ای – ایچ آر ایم ایس کی منظوری اور  جموں و کشمیر ای – سروسز کی فراہمی کے جائزے کے لائحہ عمل کے ذریعے 150 ای-خدمات میں شہریوں کے اطمینان پر آن لائن گہری نظر۔ وزیر داخلہ اور تعاون کے وزیر کے ذریعے 22 جنوری ، 2022 کو اچھی حکمرانی کے ضلع انڈیکس شروع کرنے کے طور پر ، جس میں وزیر اعظم کے دفتر میں وزیر مملکت ، عملے ، پی جی اور پنشن کے وزیر مملکت ڈاکٹر جتیندر سنگھ اور جموں و کشمیر کے لیفٹیننٹ گورنر جناب منوج سنہا بھی موجود تھے، اچھی حکمرانی سے متعلق تین بنیادی اقدامات کا خاکہ تیار کیا گیا۔ یہ خاکہ ڈی اے آر پی جی کے سکریٹری جناب وی سری نیواس اور جموں و کشمیر سرکار کے چیف سکریٹری جناب ارون کمار مہتا کے درمیان میٹنگ میں تیار کیا گیا۔ یہ میٹنگ 25 جنوری ، 2022 کو منعقد کی گئی۔
جموں و کشمیر ضلع اچھی حکمرانی انڈیکس ، ضلعے کی سطح پر حکمرانی کے پیمانوں میں اگلے دور کی انتظامی اصلاحات کی عکاسی کرتا ہے۔ اسے متعلقہ فریقوں کے ساتھ وسیع صلاح مشورے کے بعد تیار کیا گیا ہے۔ جموں و کشمیر کے اچھی حکمرانی سے متعلق ضلع انڈیکس سے ضلعے کی سطح پر مختلف حکمرانی سے متعلق مداخلت کے اثر کے بارے میں جاننے میں مدد ملے گی اور مقررہ مداخلتوں کے ساتھ ضلعے کی سطح پر حکمرانی کو بہتر بنانے کے لیے مستقبل کا ایک خاکہ فراہم ہوگا۔
جموں سکریٹریٹ اور سری نگر سکریٹریٹ کو بغیر کاغذ والے سکریٹریٹس میں تبدیل کر دیا گیا ہے ۔ جس کے لیے ای – آفس ورزن 7.0 اپنایا گیا ہے۔ اس پہل کو آگے لے جاتے ہوئے یہ فیصلہ کیا گیا ہے کہ ملازمین سے متعلق سبھی ریکارڈز کو ڈیجیٹل شکل میں لانے کے لیےای – ایچ آر ایم ایس سافٹ ویئر جموں و کشمیر سرکار کی طرف سے اپنایا جائے گا۔
جموں و کشمیر سرکار نے کاروبار کو آسان بنانے میں اہم تبدیلیاں کی ہے ۔ڈیجیٹل پلیٹ فارموں کے ذریعے 150 ای- خدمات فراہم کی ہیں۔
ڈی اے آر پی جی کے سکریٹری جناب وی سری نیواس اور جموں و کشمیر سرکار کے چیف سکریٹری جناب ارون کمار مہتا کے درمیان اگلے دور کی میٹنگ 7 فروری، 2022 کو منعقد ہوگی۔
۔۔۔
ش ح ۔ اس۔ ت ح ۔
U –736
(Visitor Counter : 82
کوئلے کی وزارت
دیگر شعبوں میں کول انڈیا لمیٹڈ کی توسیع
نئی دہلی،20 دسمبر 2021: ملک کی غذائی تحفظ میں اضافے کے مقصد سے 2016 میں سی آئی ایل بورڈ نے ہندوستان ارورک اینڈ رساین لمیٹڈ  کی تشکیل کے لیے اسے منظوری دے دی ہے جو این ٹی پی سی، آئی او سی ایل ، ایف سی آئی ایل اور ایچ ایف سی ایل کے ساتھ ایک جے وی کمپنی ہے جس کا کام ایف سی آئی ا یل اور ایچ ایف سی ایل کے دور دراز کے تین کھاد پلانٹوں کا جائزہ لینا ہے۔ اس کے علاوہ دسمبر 2020 میں ملک کی توانائی کے تحفظ اور خام مال کی حفاظت بڑھانے کے لیے سی آئی ایل بورڈ نے حسب ذیل کاروباری شعبوں میں توسیع کے لیے اس کی منظوری دی ہے۔
- شمسی توانائی کے ویلیو چین
- نئی اور قابل تجدید توانائی 
- iii. المونیم ویلیو چین 
سی آئی ایل نے کل ملا کر 2295.96 کروڑ روپئے کی سرمایہ کاری کی منظوری دی جو گورکھپور،  بروؤنی  اور سندری  میں قدرتی گیس پر مبنی تین کھاد کے پلانٹوں کے قیام کے لیے ایکویٹی سرمایہ کاری کا حصہ ہے۔ مذکورہ تین شعبوں میں توسیع کی تجویز فی الحال مطالعے کے مرحلے میں ہے۔ ابھی تک اس کے لیے علاحدہ سرمایے کے فنڈ مختص نہیں کئے گئے ہیں۔
کوئلہ ، کانکنی اور پارلیمانی امور کے مرکزی وزیر جناب پرہلاد جوشی نے آج راجیہ سبھا میں ایک تحریری جواب میں یہ جانکاری دی۔
وزارات ثقافت
قومی سطح کے مقابلے وندے بھارتم نرتیہ اتسو 2023 کے فائنل میں 980 رقاصوں کا انتخاب
فائنلسٹ میں سے منتخب 500 رقاص یوم جمہوریہ 2023 کے دوران 'ناری شکتی' کے موضوع پر ایک عظیم الشان ثقافتی شو پیش کریں گے
جھلکیاں:
- گرینڈ فائنل میں 20 دسمبر 2022 کی شام کو ایک خصوصی تقریب بھی پیش کی جائے گی جس میں لوک سبھا کے اسپیکر جناب او ایم برلا؛ ثقافت، سیاحت اور شمال مشرقی خطے کے مرکزی وزیر جناب جی کے ریڈی تقریب میں شرکت کریں گے۔
- وندے بھارتم نرتیہ اتسو 2023 رقص مقابلے کا پروگرام ہے جس کا انعقاد وزارت ثقافت اور وزارت دفاع کی جانب سے یوم جمہوریہ 2023 کی تقریب کے پیش نظر کیا جا رہا ہے۔
وزارت ثقافت نے وندے بھارتم نرتیہ اتسو 2023 کےتحت قومی سطح کے دوروزہ مقابلے کا انعقاد کیا ہے۔مقابلے کے پہلے دن کی تقریبات 19دسمبر کو نئی دہلی کے جواہر لال نہرو اسٹیڈیم میں منعقد ہوئی تھیں۔مقابلے کا اہتمام 20دسمبر کو کیا گیا ہے اور980رقاص کا انتخاب قومی سطح کے مقابلے کے گرینڈ فائنل میں حصہ لینے کے لئے کیا گیا ہے۔
سنگرین ڈانس اکیڈمی، سنگرین چھتری رقص 
شردھا اور ادیتی، بھرتناٹیم ، 
گرینڈ فائنل میں 20 دسمبر 2022 کی شام کو ایک خصوصی تقریب بھی پیش کی جائے گی جس میں لوک سبھا اسپیکر جناب اوم برلا کی بھی شرکت کریں گے۔ ثقافت، سیاحت اور شمال مشرقی خطے کے مرکزی وزیر جناب جی کشن ریڈی؛ ثقافت اور پارلیمانی امور کے وزیر مملکت جناب ارجن رام میگھوال؛ ثقافت اور امور خارجہ کی وزیر مملکت محترمہ میناکشی لیکھی اور وزیر مملکت برائے دفاع جناب اجے بھٹ بھی اس پروگرام میں شامل ہوں گے۔
گیڈی لوک نرتیہ 
منیشا نرتالیہ، کلاسیکی، 
وندے بھارتم نرتیہ اتسو 2023 رقص مقابلہ کا پروگرام ہے جس کا انعقاد وزارت ثقافت اور وزارت دفاع کے ذریعے کیا جا رہا ہے، جس کا انعقاد یوم جمہوریہ 2023 کی تقریبات کے پیش نظر کیا جا رہا ہے۔ یہ مقابلہ 3 مراحل میں منعقد کیا جا رہا ہے یعنی ریاستی ،مرکز کے زیر انتظام، زون کی سطح اور قومی سطح۔
سواتی اگروال اور گروپ، کلاسیکی، 
15 اکتوبر سے 10 نومبر 2022 تک لوک/قبائلی، کلاسیکی اور ہم عصر/فیوژن کی انواع میں 17-30 سال کی عمر کے شرکاء سے اندراجات طلب کیے گئے تھے۔ وزارت ثقافت کے سات زونل ثقافتی مراکز کے ذریعہ ریاستی-مرکز کے زیر انتظام علاقوں کی سطح اور زونل سطح کے مقابلے 17 نومبر سے 10 دسمبر 2022 تک منعقد کیے گئے ہیں۔
فائنلسٹ میں سے منتخب 500 رقاص یوم جمہوریہ 2023 کے دوران 'ناری شکتی' کے موضوع پر ایک عظیم الشان ثقافتی شو پیش کریں گے۔ اس مقصد کے لیے نامور کوریوگرافرز، کمپوزرز، مصنفین اور تخلیقی ڈیزائنرز کی ایک تخلیقی ٹیم بغیر کسی رکاوٹ کے ثقافتی شو کا تصور پیش کرنے کے لیے مصروف عمل ہے۔
کیمیکلز اور فرٹیلائزر کی وزارت
حکومت کووڈ-19 سے متعلق ہر ایک ضروری دوا کی سپلائی کی نگرانی کر رہی ہے
کووڈ-19 سے متعلق تمام دوائیں اب بھارت میں دستیاب ہیں
وزیر مملکت جناب من سنگھ منڈاویا نے آج اس بات کا بھروسہ دلایا کہ حکومت کووڈ-19 سے متعلق ہر ایک ضروری دوا کی سپلائی کی نگرانی کر رہی ہے۔ پیداوار اور درآمد میں اضافہ کے ذریعے کووڈ-19 کے علاج میں استعمال کی جانے والی تمام دوائیں اب بھارت میں دستیاب ہیں۔ سپلائی چین کے انتظام، مانگ کرنے والے کے سلسلے میں انتظام اور خریدے جا سکنے لائق قیمت کی سہ رخی حکمت عملی کو نافذ کرکے ان دواؤں کی دستیابی کی نگرانی کی جا رہی ہے۔
پروٹوکول والی دوائیں:
- ریمڈیسیور
- اینوکساپرن
- میتھائل پریڈنیسولون
- ڈیکسامیتھاسون
- ٹوسی لیجوماب
- آئیورمیکٹن
غیر پروٹوکول والی دوائیں:
- فیوی پیراور
- ایمفوٹیریسن
- ایپیکسابن
سی ڈی ایس سی او اور این پی پی اے پیداوار بڑھانے اور موجودہ اسٹاک، موجودہ صلاحیت اور مئی 2021 کے لیے منظور شدہ پیداوار کے بارے میں اعداد و شمار حاصل کرنے کے لیے پیداوار کرنے والوں کے ساتھ تال میل کر رہے ہیں۔
- ریمڈیسیور
- ریمڈیسیور کی پیداوار کرنے والے پلانٹوں کی تعداد 20 سے بڑھ کر 60 ہو گئی ہے جس کے سبب صرف 25 دنوں میں دوا کی دستیابی 3 گنا سے زیادہ ہو گئی ہے۔
- پیداوار 10 گنا بڑھ گئی ہے، اپریل 2010 میں 10 لاکھ خوراک فی ماہ سے بڑھ کر مئی 2021 میں ایک کروڑ خوراک فی ماہ تک جا پہنچی۔
- ٹوسی لیجوماب انجکشن:
- عام وقت کے مقابلے 20 گنا زیادہ درآمد کرکے اسے ملک میں مہیا کرایا گیا ہے۔
- ڈیکسامیتھاسون 0.5 ملی گرام کی گولیاں:
- ایک مہینہ کے اندر پیداوار میں 8-6 گنا اضافہ کیا گیا۔
- ڈیکسامیتھاسون انجکشن کی پیداوار تقریباً دو گنا بڑھائی گئی۔
- اینوکساپرن انجکشن کی پیداوار محض ایک مہینہ کے اندر چار گنا بڑھائی گئی۔
- میتھائل پریڈنیسولون انجکشن:
- ایک مہینہ کے اندر پیداوار تقریباً تین گنا بڑھائی گئی۔
- آئیورمیکٹن 12 ملی گرام کی گولی کی ملک میں پیداوار ایک مہینہ کے اندر 5 گنا بڑھائی گئی، جو کہ اپریل 2021 میں 150 لاکھ سے بڑھ کر مئی 2021 میں 770 لاکھ ہو گئی۔
- فیوی پیراور:
- ایک غیر پروٹوکول والی دوا، لیکن اس کا استعمال وائرس کے بوجھ کو کم کرنے کے لیے کیا جاتا ہے۔
- ایک مہینہ کے اندر پیداوار 4 گنا بڑھائی گئی۔
- پیداوار اپریل 2021 میں 326.5 لاکھ سے بڑھ کر مئی 2021 سے 1644 لاکھ تک جا پہنچی۔
- ایمفوٹیریسن بی انجکشن:
- ایک مہینہ میں پیداوار 3 گنا بڑھی
- 3.80 لاکھ خوراکوں کی پیداوار ہو رہی ہے اور
- 3 لاکھ خوراکوں کی درآمد کی جا رہی ہے
- ملک میں کل 6.80 لاکھ خوراکین دستیاب ہوں گی
دواؤں کی تقسیم پر پی پی ٹی کے لیے یہاں کلک کریں:
وزیراعظم کا دفتر
وزیراعظم نے بھارت کی جی 20 صدارت پر اور بنی نوع انسان مرکوز عالمگیریت کے تئیں اس کے نقطہ نظر پر اپنے خیالات کا اظہار کیا
وزیراعظم جناب نریندر مودی نےبھارت کی جی 20 کی صدارت اور بنی نوع انسان مرکوز عالمگیریت کے بارے میں جی 20 کے نقطہ نظر اور انسانی ترقی کو مہمیز کرنے میں اجتماعی جذبے کو یقینی بنانے کے بارے میں ایک ادارتی مضمون میں اپنے خیالات قلم بند کئے ہیں۔
وزیراعظم نے اپنی ایکس ٹوئیٹ میں کہا:
’’ دہلی میں جی 20 سربراہ اجلاس شروع ہونے کے موقع پر، بھارت کی جی 20 کی صدارت کے بارے میں ایک ادارتی مضمون رقم کیا ہے، کہ ہم نے بنی نوع انسان مرکوز عالمگیریت کو آگے بڑھانے اور انسانی ترقی کو مہمیز کرنے میں اجتماعی جذبے کو یقینی بنانے کے لئے کام کئے ہیں۔‘‘
وزارتِ تعلیم
آئی آئی ٹی کھڑگ پورنے گھرپرہی کرونان کے علاج کے لئے ٹیلی میڈیسین سسٹم تیارکیا
نئی دہلی ،02؍اکتوبر:6ماہ سے زائد کا عرصہ گذرچکاہے دنیا کووڈ 19کے چیلنج کا مقابلہ کررہی ہے ۔ اگرچہ وقت کافی گذرچکاہے مگراس کی ویکسین اب بھی دستیاب نہیں ہوپائی ہے ۔ اس سے صحت کے رکھ رکھاؤوالے نظام پرزبردست دباو ہے جب کہ شعبہ صحت میں کام کرنے والوں پرکورونا سے متاثرہوجانے کا خطرہ ہمہ وقت لاحق رہتاہے ۔ چنانچہ ان تمام باتوں کو دیکھتے ہوئے آئی آئی ٹی کھڑگ پورکے کمپیوٹرسائنس اینڈ انجینئرنگ شعبے میں ایک ٹیلی میڈیسین سسٹم تیارکیاہے ۔
اس سسٹم میں اسپتال سے ملنے والی صحت خدمات کو گھرپرہی فراہمی کو یقینی بنادیاگیاہے ۔ متاثرہ شخص گھرپررہ کر ہی طبی سہولیات حاصل کرسکتاہے ۔ اوربہترطورپر تحفظاتی تدابیربھی اختیارکرسکتاہے ۔ اس وباء کے حملے کی صورت میں فوری طورپر طبی مدد کی ضرورت ہوتی ہے ۔ اس کے پیش نظر اس سسٹم میں ڈاکٹروں سے ریموٹ صلاح ومشورہ کیاجاسکتاہے ۔ اورضروری ہیلتھ کیئرسپورٹ بھی مریضوں کو ان کے گھرہی مہیاہوسکتی ہے ۔ اس کے لئے کسی بھی سطح کے انٹرنیٹ بروشرکے ذریعہ ایک سسٹم تک باآسانی رسائی حاصل کی جاسکتی ہے ۔ اوراس کے لئے موبائیل ڈیوائس کا بھی سہارالیاجاسکتاہے ۔
اس سسٹم میں مریض کو اپنا ای ۔ میل آئی ڈی یا موبائیل نمبر دے کرایک اکاونٹ کھولنا ہوگا بعد میں مریض اس اکاونٹ سے اپنے لئے کسی اسپتال کا انتخاب کرکے مشورے کی درخواست کرسکتاہے ۔ اس ضمن میں وہ اپنے اکاونٹ پراپنی پریشانیوں اوراسکین کئے ہوئے طبی ریکارڈ بھی اپلوڈ کرسکتاہے ۔ اس درخواست پر اسپتال انتظامیہ غورکرے گی اس کے بعد اس کے لئے کسی ڈاکٹرکو مقررکردے گی ۔ جواب میں مذکورہ ڈاکٹر ملاقات کے لئے تاریخ اوروقت اسی سسٹم پراپلوڈ کردے گا۔ اس کی اطلاع مریض کو ای ۔ میل یا ایس ایم ایس کے ذریعہ پہنچ جائے گی ۔ ملاقات کے دن ویڈیوکانفرنس سے ڈاکٹرمریض سے گفتگوکرے گا اوراس کے بعد دواکی پرچی لکھ دے گا۔ جو مریض کو ای میل سے موصول ہوگی ۔مریض دواکی اس پرچی کو اپنے اکاؤنٹ سے بھی ڈاؤن لوڈ کرسکتاہے ۔
پروفیسرجینتامکھوپادھیاکاجوکہ اس سسٹم کے اہم محرک رہے ہیں کہنا ہے کہ اب جب کہ ہوم آئسولیشن اور کورنٹائن کی تعداد میں اضافہ ہوچلاہے یہ سسٹم کورونا متاثرین کی ضروریات کی تکمیل کے لئے بے حدسودمند ثابت ہوسکتاہے ۔عمررسید ہ مریضوں کے علاج میں بھی یہ سسٹم بارآورثابت ہوسکتاہے ۔
سماجی انصاف اور تفویض اختیارات کی وزارت
سماجی انصاف اور تفویض اختیارات کی وزارت میٹرک سے پہلے اور بعد کی اسکالر شپ اسکیم میں تبدیلیاں
نئی دہلی 9 فروری2021: سماجی انصاف اور تفویض اختیارات کے محکمے نے میٹرک سے پہلے اور بعد کے وضیفوں کی اسکیم میں درج ذیل تبدیلیاں کی ہیں۔
- پری میٹر اسکالر شپ اسکیم برائے ایس سی طلباء
- پوسٹ میٹرک اسکالرشپ اسکیم برائے SC طلباء
- پری میٹرک اسکالر شپ اسکیم برائے OBC طلباء
- پوسٹ میٹرک اسکالر شپ اسکیم برائے OBC طلباء
ہر اسکیم کے اعتبار سے جو اہم تبدیلیاں لائی گئی ہیں وہ حسب ذیل ہیں:۔
- پری میٹرک اسکالر شپ برائے SC طلباء
اسکیم کے تحت رقوما ت کی فراہمی کی نوعیت پر نظر ثانی کی گئی ہے اور اسے مرکز اور ریاستوں کے درمیان 60:40 کی حصہ داری کی شکل میں وضع کیا گیا یا قومی اختصاصی، جو بھی کم ہو۔ خاندان کی سالانہ آمدنی کی حد 2018 میں دو لاکھ روپے سے بڑھا کر ڈھائی لاکھ روپے کی گئی تھی اور بھتوں میں بھی اضافی کیا گیا تھا۔
- درج فہرست ذاتوں  طلباء کے لئے پوسٹ میٹرک اسکالرشپ اسکیم :۔ سال 2020-21 کے وران مرکزی کابینہ نے اس اسکیم کو 2020-21 سے 2025-26 تک جاری رکھنے اور اس کی نظر ثانی کی منظوری دی تھی جس میں دیگر باتوں کے علاوہ رقومات کی فراہمی کی نوعیت کو مرکز اور ریاستوں ے درمیان 60:40 کی حصہ داری طے کرنے  ، اسکیم کے تحت سب سے غریب کنبوں پر توجہ مرکوز کرنے اور اسکیم کو لاگو کرنے کے لئے تیز رفتار آئی ٹی فریم ورک کی فراہمی شامل ہیں۔
- اور  پری میٹرک اسکالر شپ برائے دیگرپسماندہ طبقے اور پوسٹ میٹرک اسکالر شپ برائے OBC:۔OBC کے لئے پری میٹرک اور پوسٹ میٹرک وضیفوں کے لئے آمدنی کی حد میں تبدیلی کی گئی ہے جو حسب ذیل ہے۔
- پری میٹرک اسکالر شپ برائے OBC:۔ ایک لاکھ روپے سالانہ سے بڑھا کر ڈھائی لاکھ روپے سالانہ
- پوسٹ میٹرک اسکالر شپ برائے OBC: ڈیڑھ لاکھ روپے سے بڑھا کر ڈھائی لاکھ روپے سالانہ
تمام واجب الادا رقومات اسکیم پر عمل کرنے والی تمام ریاستوں/ مرکزی انتظام والے علاقوں کو ان کی مانگ کے مطابق سال 2019-20 تک جاری کردی گئی ہیں۔
پوسٹ میٹرک اسکالرشپ اسکیم برائے SC طلبا کے تحت جس پر حال ہی میں نظر ثانی کی گئی ہے۔ اس بات کی کوشش کی گئی ہے کہ 2020-21 سے 2025-26 کی مدت کے دوران چار کروڑ کے قریب مستفیدین کو اسکالرشپ فراہم کئے جائیں جس میں غریب ترین کنبوں پر توجہ مرکو ز کی جائے اور وضیفوں کی تقسیم کے عمل میں تیزی لانے کے لئے اطلاعاتی ٹکنالوجی پر مبنی لائحہ عمل تیار کیا جائے۔ اس اسکیم پر عمل کرنے والی تمام ریاستوں/مرکزی انتظام والے علاقوں سے کہا گیا ہے کہ وہ ان دفعات کو نافذ کریں۔
یہ جانکاری سماجی انصاف اور تفویض اختیارات کے وزیر مملکت جناب رتن لال کٹارین نے آج لوک سبھا میں ایک تحریر جواب میں دی۔